
Προσωρινά κυκλοφοριακά μέτρα για την ομαλή διεξαγωγή της Εμποροπανήγυρης Κιλκίς 
Προσωρινά κυκλοφοριακά μέτρα θα ισχύσουν αυτή την εβδομάδα στις ζώνες λειτουργίας της Εμποροπανήγυρης Κιλκίς με σκοπό την ομαλή διεξαγωγή της διοργάνωσης. 
Οι κυκλοφοριακές ρυθμίσεις  αποσκοπούν στην πρόληψη πρόκλησης τροχαίων ατυχημάτων και στην ασφάλεια των διερχόμενων πολιτών και των εκθετών. 
Ειδικότερα από τη Δευτέρα 31 Αυγούστου και καθ’ όλη τη διάρκεια της Εμποροπανήγυρης από τις 8:00 μέχρι τις 6:00 της Δευτέρας 7 Σεπτεμβρίου διακόπτεται η κυκλοφορία και απαγορεύεται η στάση και στάθμευση οχημάτων στις εμπορικές ζώνες και στις ζώνες εστίασης 
- επί της οδού Γ. Καπέτα από το ύψος της 21ης Ιουνίου έως τη διασταύρωσή της με την οδό Θεσσαλονίκης
- από την οδό Θεσσαλονίκης έως τη διασταύρωσή της με την οδό Τσιρογιάννη
-επί της οδού Γ. Καπέτα με τη διασταύρωσή της με την οδό Τσιρογιάννη έως τη διασταύρωσή της με την οδό Επτανήσων 
-επί της οδού Παπαθεοφίλου, από το ύψος της Μοσκώφ έως τη διασταύρωσή της με την οδό Τσιρογιάννη 
-επί της οδού Θεσσαλονίκης από τη διασταύρωσή της με την οδό Γ. Καπέτα έως τη Β. Ρώτα, όπου και θα εγκατασταθούν με ευθύνη του Δήμου πτυσσόμενες τέντες.  
  Από την Τετάρτη 2 Σεπτεμβρίου και καθ΄ όλη τη διάρκεια της Εμποροπανήγυρης  διακόπτεται η κυκλοφορία και απαγορεύεται η στάση και στάθμευση των οχημάτων από τις 18:00 έως τις 2:30 στις οδούς 
- Εθνικής Αντίστασης από διασταύρωση με οδό Θεσσαλονίκης έως διασταύρωση με οδό 21ης Ιουνίου,
- Πόντου από διασταύρωση με οδό Αγ. Γεωργίου έως διασταύρωση με οδό 21ης Ιουνίου 
- Λέκκα από διασταύρωση με οδό Θεσσαλονίκης έως διασταύρωση με οδό Σπάρτης
-  21ης Ιουνίου από διασταύρωση με οδό Σόλωνος έως διασταύρωση με οδό Γ. Καπέτα
- Ελ. Βενιζέλου. Στην οδό Ελ. Βενιζέλου από τον αριθμό 1 έως 5  θα επιτρέπεται μόνο η στάθμευση οχημάτων της Πυροσβεστικής Υπηρεσίας και του ΕΚΑΒ. 
 Διακόπτεται η κυκλοφορία και απαγορεύεται η στάθμευση οχημάτων από τη Δευτέρα 31 Αυγούστου μέχρι την Τρίτη 8 Σεπτεμβρίου στον χώρο ανάπτυξης του Λούνα Παρκ (οδός Αμπέλων από τη διασταύρωσή της με την οδό Παπαθεοφίλου έως τη διασταύρωσή της με την οδό Γ. Καπέτα και στην οδό Σεφέρη από τη διασταύρωσή της με την οδό Γ. Καπέτα έως τη διασταύρωσή της με την οδό Ν. Παναγιώτου)  στις παρακάτω οδούς:
-  Ν. Παναγιώτου από διασταύρωση με οδό Γ. Σεφέρη έως διασταύρωση με οδό Γ. Καμπούρογλου στη νότια πλευρά αυτής
-  Ν. Παναγιώτου από διασταύρωση με οδό Γ. Καμπούρογλου έως διασταύρωση με οδό Γοργοποτάμου στη βόρεια πλευρά αυτής
-  Γοργοποτάμου από διασταύρωση με οδό Ν. Παναγιώτου έως διασταύρωση με οδό Γ. Καπέτα στην ανατολική πλευρά αυτής
-  Γ. Καπέτα από διασταύρωση με οδό Γοργοποτάμου έως διασταύρωση με οδό Αμπέλων στην βόρεια πλευρά αυτής
-  Βογιατζή από διασταύρωση με οδό Γ. Καπέτα έως διασταύρωση με οδό Παπαθεοφίλου σε αμφότερες πλευρές του οδοστρώματος και
 - Παπαθεοφίλου από διασταύρωση με οδό Βογιατζή έως διασταύρωση με οδό Αμπέλων σε αμφότερες πλευρές του οδοστρώματος.
Επιπλέον, από την Τρίτη 1η Σεπτεμβρίου στις 8:00 μέχρι τη Δευτέρα 7 Σεπτεμβρίου στις 2:30 θα ισχύσουν απαγορευτικά μέτρα στάσης και στάθμευσης οχημάτων από την μια πλευρά του οδοστρώματος στις οδούς:
- Αν. Ρωμυλίας, Φιλιππουπόλεως, Ταμπάκη και Επτανήσων από τη διασταύρωση με την Γ. Καπέτα μέχρι τη διασταύρωση με την Παπαθεοφίλου.
-Ελλησπόντου, Μεσημβρίας, Στρωμνίτσης και Κύπρου από τη διασταύρωση με την 
Γ. Καπέτα μέχρι τη διασταύρωση με την Δημάδη.
